b'\n_START_ARTICLE_\nKoji Kondo\n_START_SECTION_\nBiografija\n_START_PARAGRAPH_\nMuzika prad\xc4\x97jo dom\xc4\x97tis dar ankstyvoje jaunyst\xc4\x97je, kurdamas paprastas melodijas._NEWLINE_1980\xc2\xa0m. Kondo su\xc5\xbeinojo, kad kompanija Nintendo ie\xc5\xa1ko kompozitoriaus, kuris gal\xc4\x97t\xc5\xb3 kurti muzik\xc4\x85 \xc5\xbeaidimams, naudojamiems \xc5\xbeaidim\xc5\xb3 konsol\xc4\x97je Famicom (u\xc5\xbe Japonijos rib\xc5\xb3 \xc5\xbeinoma kaip Nintendo Entertainment System). Nors Kondo ir neplanavo kurti muzikos video \xc5\xbeaidimams, bet nusprend\xc4\x97 i\xc5\xa1m\xc4\x97gint j\xc4\x97gas \xc5\xa1ioje srityje ir jau 1983\xc2\xa0m. \xc4\xafsidarbino Nintendo kompanijoje._NEWLINE_Naujajame darbe kompozitorius patyr\xc4\x97 sunkum\xc5\xb3: i\xc5\xa1ai\xc5\xa1k\xc4\x97jo, kad d\xc4\x97l \xc5\xbeaidim\xc5\xb3 konsol\xc4\x97s garso mikroschemos ribotumo jis muzik\xc4\x85 gal\xc4\x97s kurti tik 4 instrumentais (tiksliau 4 garso kanalais). Nors kompanijos specialistams greitai pavyko rasti galimyb\xc4\x99 naudoti 5 kanal\xc4\x85, kompozitoriaus muzika \xc5\xa1ioje sistemoje vis vien buvo ribota._NEWLINE_Po NES, Kondo muzik\xc4\x85 k\xc5\xabr\xc4\x97 ir kitoms Nintendo konsol\xc4\x97ms: SNES, Nintendo 64, Nintendo GameCube, Nintendo DS ir galiausiai Wii. Paskutiniu metu savo muzik\xc4\x85 jis kuria, \xc4\xafra\xc5\xa1ydamas j\xc4\x85 \xc4\xaf CD, d\xc4\x97l to, kad dabartin\xc4\x97s sistemos turi kurkas geresnes garso charakteristikas.'